# **DATGANIAD YSGRIFENEDIG**

# **GAN**

# **LYWODRAETH CYMRU**

|  |  |
| --- | --- |
| **TEITL**  | **Cyfraddau Preswyl Uwch y Dreth Trafodiadau Tir: cynigion i ddiwygio'r rheolau ad-deli ac eithrio** |
| **DYDDIAD**  | **18 Mehefin 2024** |
| **GAN** | **Rebecca Evans AS, Ysgrifennydd y Cabinet dros Gyllid, y Cyfansoddiad a Swyddfa'r Cabinet**  |

Heddiw, mae Llywodraeth Cymru wedi cyhoeddi adroddiad sy'n crynhoi'r ymatebion i'r ymgynghoriad cyhoeddus ar gynigion i estyn y cyfnodau ad-dalu ac eithrio o dair blynedd ar gyfer cyfraddau preswyl uwch y Dreth Trafodiadau Tir (TTT) o dan amgylchiadau penodedig. Lansiwyd yr ymgynghoriad ar 19 Rhagfyr 2023 a daeth i ben ar 17 Mawrth 2024.

Roedd yr ymgynghoriad yn nodi cynigion Llywodraeth Cymru i estyn y cyfnodau ad-dalu ac eithrio o dair blynedd ar gyfer TTT, pan fo gwerthiant prif gyn breswylfa yn cael ei atal gan gyfyngiadau brys, a/neu ei rwystro, ac felly ei oedi, gan faterion sy'n ymwneud â diffygion diogelwch tân.

Mae'r holl ymatebion wedi cael eu hystyried erbyn hyn. Mae'r adroddiad yn nodi ymateb Llywodraeth Cymru i'r ymgynghoriad. Bwriad Llywodraeth Cymru yw y bydd yr offeryn statudol drafft, a fydd yn gwneud y newidiadau i'r rheolau, yn cael ei osod yn y Senedd ar 18 Mehefin 2024 ac yn cael ei drafod ym mis Gorffennaf 2024.

Mae’r adroddiad ar gael yma: [Cyfraddau Preswyl Uwch y Dreth Trafodiadau Tir: cynnig i newid y rheolau ynglyn ag ad-dalu ac eithrio | LLYW.CYMRU](https://www.llyw.cymru/cyfraddau-preswyl-uwch-y-dreth-trafodiadau-tir-cynnig-i-newid-y-rheolau-ynglyn-ag-ad-dalu-ac-eithrio?_gl=1*6bmmld*_ga*MjA4NzYzMjg4MS4xNzEyNjYzODgz*_ga_L1471V4N02*MTcxODY5ODg0Mi41Mi4xLjE3MTg2OTg4NjAuMC4wLjA.)